Polomljeno povjerenje u novinarsku riječ - 2003-11-03
Film pod naslovom ”Polomljena stakla”, u kojem glavnu ulogu igra Hayden Christensen - govori o još jednoj novinarskoj zvijezdi koja je
Stephen Glass je bio novinar uvaženog lista Nova Republika i suradnik novina Rolling Stones, Harpers and George. Do sredine devedesetih godina njegovi članci su ga učinili slavnim i najtraženijim novinarem u Washington DC-ju. Međutim, vrlo bizaran niz događaja, što je zabilježio magazin Vanity Fair 1998 godine, a na čemu se film i zasniva, zaustavio je njegovu karijeru. Glumac Hayden Christensen o ovoj ulozi kaže: Prvi put kada se to desi, gotovo da se može opravdati; medjutim nakon što napišete prvu laž, nakon toga ljudi očekuju tako uzbudljive priče od vas. One se medjutim toliko počnu komplicirati, da ljudi počnu sumnjati u njihovu istinitost. Film Polomljena stakla je studija izuzetno talentiranog prevaranta. U filmu se također analizira kultura ove plemenite profesije, koja štiti slobodu objavljivanjem istine, ali se u detalje razradjuje i ono što se desi kada se povjerenje izigra i profesionalnost dovede u pitanje. Stephen Glass je predstavljen kao mladi novinar koji jako želi da se dopadne, i uskoro počinje objavljivati ekskluzivne priče i to velikom brzinom. Međutim, kada uređivanje novina preuzme novi urednik, Charles Lane, Glassov svijet od stakla počinjen da se lomi. Kada urednik zatraži od Glassa da mu oda svoje izvore u vezi sa pričom o jednom kompjuterskom hakeru, klupko počinje da se odmotava i na vidjelo izlaze laži i fiktivne priče o lažnim telefonskim porukama i nepostojećim stranicama na Internetu. Ustanovljeno je da je Glass potpuno ili djelomično izmislio 27 novinskih tekstova. U filmu kojeg je režirao Billy Ray glume i Cloe Sevigny ,kao Glass-ova radna kolegica i Steve Zahn i Rosario Dawson kao osobe koje su ukazale na neistinitost Glassovoih tekstova.